Ir-Regolament tal-Kummissjoni (KE) Nru 1455/1999
ta’ l-1 ta’ Lulju 1999
li jesiġi in-normi tal-marketing għall-bżar ħelu
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 2200/96 tat-28 t’Ottubru 1996 dwar l-organizzazzjoni komuni tas-suq tal-frott u l-ħxejjex [1], kif l-aħħar emendat bir-Regolament (KE) Nru 1257/1999 [2], u partikolarment l-Artikolu 2(2) tiegħu,
(1) Billi bżar ħelu huma elenkati fl-Anness I tar-Regolament (KE) Nru 2200/96 bħala prodotti li dwarhom normi għandhom ikunu adottati; billi r-Regolament tal-Kummissjoni (KEE) Nru 79/88 tat-13 ta’ Jannar 1988 jesiġi in-normi tal-kwalità tal-ħass, indivja bil-weraq mibrum, indivja bil-weraq wiesgħa (Batavian) u bżar ħelu [3], kif l-aħħar emendat bir-Regolament (KE) Nru 888/97 [4], kien ġie emendat diversi drabi u m’għadhux aktar jassigura ċarezza legali;
(2) Billi, fl-interess taċ-ċarezza, r-regoli dwar bżar ħelu għandhom ikunu separati minn dawk ta’ prodotti oħra permezz tar-Regolament (KEE) Nru 79/88; billi r-regoli f’dak il-każ għandhom għalhekk ikunu miktuba mill-ġdid u l-Anness II tar-Regolament (KEE) Nru 79/88 dwar il-bżar ħelu jkun imħassar; billi, għal dak il-għan, għal raġunijiet ta’ trasparenza fis-swieq dinjija, akkont għandu jittieħed tan-normi rakkomandati għal bżar ħelu mill-Grupp tax-Xogħol dwar l-Istandardiżazzjoni ta’ Prodotti li Jitħassru u ta’ Żvilupp tal-Kwalità tal-Kummissjoni Ekonomika tan-Nazzjonijiet Uniti għall-Ewropa (UN/ECE);
(3) Billi l-effetti ta’ dawn in-normi għandhom ikunu li jneħħu prodotti ta’ kwalità mhux sodisfaċenti mis-suq, iħejju produzjoni li tissodisfa l-ħtiġijiet tal-konsumatur u tiffaċilita it-relazzjonijiet tal-kummerċ fuq bażi ta’ kompetizzjoni ġusta, b’hekk jgħinu biex jirrendu l-produzzjoni bi qliegħ akbar;
(4) Billi n-normi huma applikabbli fl-istadji kollha tal-kummerċ; billi trasport ma’ tul distanzi kbar, ħażniet għal tul ta’ żmien twil u l-operazjonijiet varji tal-maneġġjar li dwarhom il-prodotti jkunu soġġetti jistgħu jġibu deterjorament minħabba l-iżvilupp bijoloġiku tal-prodotti jew it-tħassir tagħhom; billi akkont għandu jittieħed ta’ dak id-deterjorament meta jkunu applikabbli in-normi fl-istadji tal-marketing wara t-tluq tal-oġġetti;
(5) Billi l-miżuri li hemm disposizzjonijiet dwarhom f’dan ir-Regolament huma bi qbil mal-opinjoni tal-Kunsill ta’ Ġestjoni għal Frott u Ħxejjex Friski,
ADOTTAT DAN IR-REGOLAMENT:
Artikolu 1
In-normi tal-marketing jabilita għal bżar ħelu skond il-kodiċi CN 07096010 għandhom ikunu stipulati fl-Anness.
In-normi għandhom ikunu applikati fl-istadji kollha tal-marketing permezz tal-kundizzjonijiet stipulati fir-Regolament (KE) Nru 2200/96.
B’danakollu, fi stadji ta’ wara t-tluq, il-prodotti jistgħu juru, b’relazzjoni mad-disposizzjonijiet tan-normi, nuqqas żgħir ta’ freskezza u nefħa, u tħassir żgħir minnħabba l-iżvilupp tagħhom u t-tendenza li jitħassru.
Artikolu 2
Ir-Regolament (KE) Nru 79/88 huwa emendat kif ġej:
1. fit-titolu, "indivja b’weraq mibrum, indivja b’weraq wiesgħa (Batavian) u bżar ħelu" huwa mibdul bi "indivja b’weraq mibrum w indivja b’weraq wiesgħa (Batavian)";
2. l-ewwel paragrafu tal-Artikolu 1 huwa mibdul b’dan li ġej:
"In-normi tal-kwalità għall-ħass, indivja bil-weraq mibrum u indivja b’weraq wiesgħa (Batavian) li jidħlu fis-subintestaturi 070511, ex070519 u 07052900 tan-Nomenklatura Magħquda għandhom ikunu kif stipulati fl-Anness.;"
3. L-Anness II huwa mħassar.
Artikolu 3
Dan ir-Regolament għandu jidħol fis-seħħ fit-tielet jum ta’ wara l-pubblikazjoni tiegħu fil-Ġurnal Uffiċjali tal-Komunitajiet Ewropej.
Għandu japplika mill-ewwel jum tax-xahar wara dak tad-dħul fis-seħħ tiegħu.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fl-1 ta’ Lulju 1999.